b'\n_START_ARTICLE_\nMicraegialia\n_START_SECTION_\nUtseende\n_START_PARAGRAPH_\nEn ganske liten (1,8-2,5 millimeter), tettbygd, matt skarabide, svart p\xc3\xa5 farge. Hodet er spadeformet. Pronotum er kraftig punktert, noks\xc3\xa5 hvelvet. Dekkvingene er forholdsvis korte, hvelvede, med dype punktstriper, spredt h\xc3\xa5rete. Beina er kraftige gravebein.\n_START_SECTION_\nLevevis\n_START_PARAGRAPH_\nNesten ingenting er kjent om biologien til denne arten, men det er sannsynlig at den graver i sand som de fleste andre Aegialiinae.\n_START_SECTION_\nUtbredelse\n_START_PARAGRAPH_\nArten er utbredt i Nord-Amerika (s\xc3\xb8rvestlige Canada og nordvestlige USA).'